পিথাগোরাস

পিথাগোরাস বা সামোসের পিথাগোরাস (প্রাচীন গ্রিক ঠারে Πυθαγόρας পুথাগোরাস্‌) ( খ্রিস্টপূর্ব ৫৮০ -‌ খ্রিস্টপূর্ব ৫০০) গ্রীক দার্শনিক ও গণিতবিদ আগো।

পিথাগোরাস হাবিত্ত নাঙকাসেতা পিথাগোরাসর উপপাদ্যের'কা। খ্রীস্টজন্মর লামসাম ৬০০ বছরর চুয়া আগে পিথাগোরাস দর্শণ শাস্ত্রত নিয়াম অবদান থসিল। তারে উহানলো "সংখ্যার জনকগো" বুলিয়া মাততারা । 

পিথাগোরাস পয়লা নিজেরে দার্শনিকগো বুলিয়া দাবী করেসিল। প্লেটো, এরিস্টটল বারো কোপারনিকাসর অর্জন অউতার বপতাই পিথাগোরাসর ধারণার বিস্তৃতি বুলানি য়াকরের । 

গিরক এগোর কোনো ইকরা পিসেদে নাপানিয়ে তার অবদান সম্পর্কে বিস্তারিতো হারপা নারেসি। 

৫২৯ খ্রিস্টপূর্বাব্দত গিরক এগো ইতালীর ক্রোটোনা নাঙর টাউনে থাইল বুলিয়া মাততারা । 

পিথাগোরাসরে সংখ্যা দার্শনিকগো বুলিয়া মাতানি য়াকরের। তা বিশ্বাস করলো পৃথিবী এহানর হাবিতার জরগো অইলতা সংখ্যা। সংখ্যার লগে নৈতিকতা, রঙ, শুভ‌-অশুভ হাবিরে গিরকে তিল্করে বেলাসিল। তার বিশ্বাসহান অইলতা মানুর আত্মা উগোর বিনাশ নার। অহানে হিন্দু, বৌদ্ধ বারো আরতাউ কতহান লিচেতর সাদে গিরক এগউ জন্মান্তরবাদে বিশ্বাসীগো। পিথাগোরাস গিরকে পৃথিবী এহান গোলাকার বুলিয়া নিঙকরলো কারণ তার ধারণাহান আসিলতা বৃত্তগো অইলতা পরম বক্ররেখাহান। সূর্য, চন্দ্র বারো গ্রহ অউতার নিজের গতি আকেইহান আসে বুলিয়া তা নিঙকরলো। 

 পিথাগোরাসর উপপাদ্য 
পিথাগোরাস গিরকর লিঙখাত করা ত্রিভূজর সূত্র অউহান পিথাগোরাসর উপপাদ্য বুলিয়া নাঙকাসে। পিথাগোরাসর উপপাদ্য উগো এসাদে - "সমকোণী ত্রিভূজর অতিভূজগোর গজে ইকরা বর্গক্ষেত্র উগোর ক্ষেত্রফল আর দিয় আতর গজে ইকরা বর্গক্ষেত্র দিয়গির ক্ষেত্রফলর সমষ্টির লগে মান্না" ।

থাক:দার্শনিক
থাক:জীবনি